《送僧归护国寺》
宋代·王化基

振锡诣华京，频频答龙灵。
玉阶前见佛，金口内开经。
论道穷幽赜，深玄极杳冥。
褒崇恩烂熳，教化语丁宁。
传和心中印，镌为坐右铭。
云飞来北阙，鹤梦去东冥。
鼓棹辞梁苑，扬帆过洞庭。
到山开御札，鸾凤满岩扃。

作者简介：（944—1010）宋真定人，字永图。太宗太平兴国二年进士。累官御史中丞。慕范滂为人，献《澄清略》，议复尚书省、慎公举、惩贪吏、省冗官。至道三年，拜参知政事。后罢知扬州，移河南府，官终礼部尚书。卒谥惠献。